《司马晋州待制哀辞》
宋代·马端

志古流难合，谈高道自明。
风波直恩分，鍼石尽交情。
让节蒙知厚，华班绝绮荣。
贱生怀感遇，当路假晶荧。
累次青油幕，中间白玉京。
吏文容议缓，邦事卹言轻。
自此嗟流梗，何期苦见兵。
塞垣心易动，漳浦信弥惊。
玉蕊悲无验，金台望忽倾。
岁阑云惨淡，天迥泪纵横。
世有真忠亮，今亡至直清。
旧僚知葬日，投此吊佳城。

作者简介：马端，早年参与司马光幕府，仁宗庆历二年（一○四二），因司马光荐赐同进士出身，为郾城令。三年，以太常博士通判延州，换内藏库使、知丹州。事见《续资治通鉴长编》卷一三七、一四二。